Har brukt 300.000 på å sikre kongefamiliens løype i Kristiansand
Siden 18. juni har kongeparet vært på jubileumsreise i forbindelsemed markeringen av deres 25 år på tronen. Turneen avsluttes i Kristiansand onsdag 29. juni, og på programmet står folkefest og hagefest. Folkefesten er det Kristiansand kommune som arrangerer og finansierer. – Budsjettet er på en halv million kroner, og det som koster mest er stolper og tau, forteller Eva Berglund Åsland, ansvarlig for folkefesten, til VG. Fikk du med deg? Kongeparet rørt til tårer Kommunen har brukt omtrent 300.000 kroner på stolper, gjerder og tau, som skal sikre den 1,2 kilometer lange løypen kongefamilien skal gå. – De resterende postene på budsjettet er småbeløp for blant annet grusing av gangvei, og ruste opp løypen, forteller hun.– Jeg syns vi har holdt oss på et veldig nøysomt nivå i Kristiansand, sier Åsland. Hun forteller at det har vært mye dugnadsarbeid. – Alle som skal underholde stiller uten betaling, og vi får gratis vakthold av Luftforsvaret på Kjevik, forteller Åsland. Hun tror det er stas for skoler og kulturinitiativ at kongefamilien kommer på besøk. Åsland legger til at hun ikke har hørt noe negativt fra politikerne heller om pengebruken til folkefesten. Så du? Kong Harald sparker fotball, og Dronning Sonja står i mål Hagefesten på ettermiddagen er det slottet som finansierer. Sven Gjeruldsen, assisterende kommunikasjonssjef ved Det kongelige hoff, opplyser i en e-post til VG at de betaler 1000 kroner per gjest på hagefesten. Med 300 gjester fra begge Agder-fylkene som er invitert dit, blir prislappen 300.000 kroner.
Kristiansand kommune har ansvaret for folkefesten når kongefamilien gjester byen som en del av sin jubileumsturné. Mesteparten av pengene går til stolper og tau.